
	Názov vyučovacieho predmetu
	STROJÁRSKA TECHNOLÓGIA

	Počet vyučovacích hodín v ročníkoch
	66 + 0 + 0 + 0 = 66 hodín  

	Stredná odborná škola
	Stredná priemyselná škola strojnícka, Duklianska 1, Prešov

	Názov ŠVP  
	37 Doprava, pošty a telekomunikácie

	Názov ŠkVP
	Technika a prevádzka dopravy

	Študijný odbor
	3765 M technika a prevádzka dopravy

	Stupeň vzdelania
	úplne stredné odborné vzdelanie 

	Úroveň SKKR/EKR
	4

	Dĺžka štúdia
	4 roky

	Forma štúdia
	denná

	Vyučovací jazyk
	slovenský

	Platnosť učebných osnov
	od 01.09.2025 počnúc 1. ročníkom




Charakteristika vyučovacieho predmetu

Hlavným cieľom tohto predmetu je rozvíjať kreativitu a technické myslenie žiakov.  V predmete strojárska technológia  sa žiaci naučia základné pojmy. Oboznámia sa s rôznymi spôsobmi opracovania technických materiálov, získajú teoretické vedomosti o rozdelení technických materiálov,  ich vlastnostiach, označovaní podľa EN i STN a využití, s  návrhom polotovarov i spôsoboch ich prípravy na ďalšie použitie. Osvoja si   základy strojného trieskového  obrábania,  získajú základné znalosti o procesoch výroby, dokončovacích operáciách, použití prípravkov a výrobných postupoch. Oboznámia sa so zváraním a lepením a  s technickou prípravou výroby so spôsobmi jej administratívneho spracovania do konštrukčnej a technologickej dokumentácie. Zoznamujú sa s ďalšími spôsobmi premeny polotovaru na výrobok a s automatizovanými systémami výroby a riadenia. Predmet strojárska technológia je úzko spätý s predmetmi technická grafika, kontrola a meranie a  s predmetom odborná prax. V rámci vyučovacieho predmetu sa využívajú rôzne vyučovacie stratégie, výkladové demonštračné metódy a problémové vyučovanie. Na dosiahnutie výchovno-vzdelávacích cieľov sa používajú frontálne a individuálne formy vyučovania. Pre názornosť sa používa didaktická technika, učebné pomôcky i rôzne druhy nástrojov pre posilnenie predstavivosti a pochopenia vzájomnej interakcie. Učivo sa vysvetľuje a prednáša v odbornej učebni.

	Rámcový rozpis učiva
1. ročník 	66 hodín spolu
Úvod do strojárskej technológie	3 hodiny
Základné pojmy, rozdelenie technológie, základy normalizácie	
Technické materiály	22 hodín
Význam a použitie technických materiálov	
Rozdelenie technických materiálov	
Vlastnosti materiálov	
Výroba železa  a jeho vlastnosti	
Konštrukčné a nástrojové ocele	
Ocele na odliatky	
Liatiny ich rozdelenie, použitie a označenie	
Neželezné kovy a ich zliatiny	
Prášková metalurgia	
Polotovary	8 hodín
Normalizované a nenormalizované polotovary	
Výroba polotovarov	
Prídavky na opracovanie a ich výpočet	
Práca so strojníckymi tabuľkami a návrh rozmerov polotovarov	
Sústruženie	4 hodiny
Charakteristika sústruženia	
Stroje a nástroje pre sústruženie	
Práce na sústruhoch a určovanie rezných podmienok	
Riziká pri sústružení a výpočet strojového času	
Vŕtanie a vyvrtávanie	4 hodiny
Charakteristika vŕtania a vyvrtávania	
Stroje a nástroje pre vŕtanie 	
Práce na vŕtačkách, rezné podmienky	
Riziká pri vŕtaní, určovanie rezných podmienok a strojového času	
Frézovanie	4 hodiny
Charakteristika frézovania	
Stroje a nástroje pre frézovanie	
Rezné podmienky a určovanie strojového času	
Riziká pri frézovaní, presnosť rozmerov, určovanie rezných podmienok	
Hobľovanie a obrážanie	2 hodiny
Charakteristika hobľovania a obrážania	
Stroje, nástroje používané pri hobľovaní a obrážaní	
Presnosť rozmerov a riziká pri práci	
Preťahovanie a pretláčanie	2 hodiny
Charakteristika preťahovania a pretláčania	
Stroje používané pri preťahovaní a pretláčaní	
Brúsenie	4 hodiny
Charakteristika brúsenia	
Stroje a nástroje pre brúsenie	
Určovanie rezných podmienok a dosahovaná presnosť	
Riziká pri brúsení, určovanie rezných podmienok	
Dokončovacie operácie	4 hodiny
Charakteristika dokončovacích operácií a spôsoby výroby	
Dokončovacie operácie a ich použitie	
Presnosti a akosti povrchov dosiahnuté dokončovacím operáciami	
Zváranie spájkovanie lepenie	9 hodín
Charakteristika zvárania	
Spôsoby zvárania	
Metódy zvárania	
Druhy zvarov	
Nekonvenčné metódy zvárania	
Spájkovanie	
Lepenie	



Postupnosť v radení tematických celkov a rozsah vyučovania jednotlivých tém v rámcovom rozpise učiva nepredstavuje chronologické a záväzné členenie, ale len obsahovo a logicky usporiadaný systém učiva.
Vyučujúci môže vo vzdelávacom pláne upraviť rozsah vyučovacích hodín určený učebnými osnovami. Vyučujúci vypracuje vzdelávací plán výučby v členení na jednotlivé vyučovacie jednotky.

Vzdelávací plán schvaľuje predmetová komisia a prerokuje pedagogická rada.

